Laugstol Bruk var Norges første elektrisitetsverk i 1885. Det ble da installert en francisturbin for elektrisitetsproduksjon ved bruket og man begynte med levering av elektrisk kraft til abonnenter. Formålet med elektrisitetsverket var i utgangspunktet å skaffe bedre og mindre brannfarlig lys i egen bedrift. Her ble den elektriske glødelampen introdusert i Norge.